汪霖

汪霖（），字潤夫，直隸廬州府六安州人，民籍，明朝政治人物。進士出身。

生平
二月二十一日生。應天府鄉試第七十八名。景泰五年（1454年）甲戌科會試第四十五名，殿試登進士第二甲第一百一十四名。六年八月選授試監察御史《大明英宗睿皇帝实录卷二百五十七》：景泰六年八月，擢行人盧昇、進士李曰良、呂益、宋有文、汪霖、龍晉、楊釜、丁慈、史蘭、茂彪、張綱、伍驥、毛倫、劉充、呂洪、李志綱、王齊、郁文博、浦鏞、教諭袁純、鄒鼎、訓導劉敬、盛忠、薛驥、陳勖、郭觀、施謙俱為兩京試監察御史。，七年八月實授四川道御史《大明英宗睿皇帝实录卷二百六十九》：景泰七年八月，命試監察御史龍晉、宋有文、薛驥、呂洪、李志綱、楊釜、陳勖、史蘭、袁純、李曰良、呂益、劉敬、茂彪、汪霖、盛忠、伍驥、郭觀、張綱俱實授監察御史。，丁憂服闋，天順六年（1462年）五月復除江西道，以征两廣，任随軍纪功御史。成化二年（1466年）十一月升大理寺右寺丞，六年八月進左寺丞，八年三月清理軍職貼黃，十一年八月升右少卿，十二年八月升都察院右佥都御史、巡撫順天永平等府、兼整飭薊州山海等處兵備，十六年四月卒于任《大明宪宗纯皇帝实录卷之二百二》：成化十六年夏四月癸酉，都察院右佥都御史汪霖卒。霖字润夫，直隶六安州人。景泰甲戌进士，授监察御史，征两广纪功，还升大理左寺丞。秩满，升右少卿，寻升都察院右佥都御史整饬蓟州山海等处边备兼巡抚顺天等府。至是卒，赐祭如例。霖温恭俭素，不立崖岸。在大理时，亦仅仅循常辙。惟巡抚京邑时，汪直势焰可畏，所经行处，守臣极力奉承之，惟恐后。屡往辽海，道霖部内，霖待以常礼，直怒，有不平语。或以语霖，霖待如初，而不改其常。直见其有常，怒亦解，其后奉承者多因之以败，君子以是多霖。。

家族
曾祖汪景道，曾任知縣。祖父汪克敬。父亲汪洪，曾任訓導。母張氏。重慶下。弟楫、礪、達。娶張氏《天一阁藏明代科举录选刊·登科录》（《景泰五年进士登科录》）。

参考

Category:六合人
Category:明朝監察御史
Category:明朝大理寺丞
Category:明朝大理寺少卿
Category:明朝順天巡撫